MÉMOIRES OU RAPPORTS INEDITS. 
353 
donner leurs dits bénéffices, ne trouvant aulcungs rentiers d'iceulx : 
et silz les tyennent à lenrs mains, après avoir sarréz les fruictz à 
grandz fraiz et despens, leur sont pilhéz et desrobéz par le support, 
faveur et connivence 1 des seigneurs jurisditionels desdits lieux. 
Sur quoy. fault supplier Sadite Magesté de rnectre lesdits bénéffices. 
leurs serviteurs, rentiers et autre familhe, ensemble leurs fruictz, en 
sa protection et sauvegarde, les baillant en garde aulx seigneurs ju¬ 
risditionels, leurs officiers et consulz desdits lieux, à la charge deres- 
pondre de toutes les forces et violences que seront faictes ausdits bé- 
néfficiers et leurs fruictz: ou bien de rnectre les inquisitions qu'ilz 
en auront faictes avec les délinquantz éz mains de justice au plus 
prochain siège présidial pour estre pugnis. 
Lesdits arcevesques, evesques. abbéz, prieurs et curez se plaignent 
de ce que. ayant vendu grand partye de leur temporel pour satisfaire 
aulx subventions requises par Sa Magesté et par ce moyen leur 
■ revenu d’aultant amoindry et diminué, et tou teste y 5 ils payent aul- 
tant de cottisation de décimes, comme ilz faisoyerit auparavant la«lite 
aliénation et diminution dudit temporel; à quoy plerra à Sadite Ma- 
ge-dé avoir esgard et pourveoir de tel rebais de décimes que montera 
le revenu alienné. 
Combien qu'il soyt expressément deffendu aulx consulz des villes 
et autres ayant charge des logis des soldatz les loger éz maisons des¬ 
dits ecclésiastiques, ne les contraindre à aulcune contribution pour 
leur norriture et solde pour raison de leurs biens ecclésiastieques, sy 
est-ce quilz font ordinairement le contraire, surchargeant lesdits 
ecclésiastieques. A quoy plerra à Sadite Magesté pourveoir et ordon¬ 
ner répétition sur eeulx quy auront contrevenu ausdits eedietz et 
ordonnances d'exemption à leur propre et privé nom. 
Pour le regard de la noblesse ] 
Et pour le regard de la noblesse, comment se comporte et s'il y a 
aulcunes querelles particulières entre eulx. 
Quand au premier poinct, il est bien aysé à venir que la plus grand 
continuation des guerres civilles est causée par le support, dissimu¬ 
lation et connivence de la noblesse, quy est tellement confédérée 
ensemble qu'ilz font quicte, mais courent toutz, les ungz i'ung cousté, 
et les aultres de l'aultre. sur les ecclésiastieques et commung peuple, 
comme sy leur bien leur estoit donné en proye : faisant place les ca- 
tholicques à ceux de la nouvelle relligion pour venir sacaiger, pilher 
et rançonner les lieux catholicques : et par semblable ceulx de ladite 
nouvelle relligion leur rendent la pareilhe: tellement qu'il semble 
qu ilz ayent intelligence ensemble de buttiner et soy approprier les 
biens des ecclésiastieques et du tiers estât du peuple : et à ces fins 
entretiennent la guerre civille comme une foyre au marché publique. 
Pour à quoy pourveoir, sembleroit bon, sauf le bon plaisir de Sadite 
1. Mi : Connurent. 
9 e SÉRIE. — TOME III. 
33 
